钦定古今图书集成/明伦汇编/氏族典/第499卷 > 《廖用贤尚友录》 > 窦威
## 钦定古今图书集成/明伦汇编/氏族典/第499卷 > 《廖用贤尚友录》 > 窦威

按《唐书窦威传》：“威字文蔚，岐州平陆人。父炽，在周为
上柱国，入隋为太傅。太穆皇后其从兄弟女也。威沉
邃有器局，举秀异，授秘书郎。蜀王秀辟为记室。威以
秀多不法，谢疾去。大业中，累迁内史舍人，数谏忤旨，
转考功郎中。后坐事免。高祖入关，召补大丞相府司
录参军。武德元年，授内史令。卒谥曰清。”